
Comunicat de presă

AJOFM Dolj anunță posturi disponibile pentru transfer la cerere în cadrul proiectului SMART SPO

Agenția Națională pentru Ocuparea Forței de Muncă derulează proiectul „SMART SPO – Servicii moderne, accesibile și pregătite pentru viitor”, cod MySMIS 341066, cofinanțat de Uniunea Europeană prin Fondul Social European Plus, în cadrul Programului Educație și Ocupare 2021–2027.
Proiectul are ca obiectiv modernizarea Serviciului Public de Ocupare, prin dezvoltarea capacității de a oferi servicii personalizate, corelate cu cerințele pieței muncii, precum și prin îmbunătățirea serviciilor și a instrumentelor utilizate în relația cu beneficiarii. 
În acest context, pentru asigurarea implementării Proiectului „SMART SPO – Servicii moderne, accesibile și pregătite pentru viitor”, susținerea activităților derulate și consolidarea echipelor la nivel județean, sunt organizate proceduri de transfer la cerere în vederea ocupării unor funcții publice de execuție vacante.
Ocuparea acestor posturi va contribui la desfășurarea în bune condiții a activităților prevăzute în proiect și la dezvoltarea capacității agențiilor pentru ocuparea forței de muncă de a răspunde mai eficient nevoilor persoanelor aflate în căutarea unui loc de muncă și ale angajatorilor.
La nivelul Agenției Județene pentru Ocuparea Forței de Muncă Dolj sunt disponibile, în prezent 13 posturi pentru ocupare prin transfer la cerere, respctiv 6 posturi de grad profesional asistent, 6 posturi de grad profesional principal și 1 post de grad profesional superior.
Informațiile privind funcțiile publice vacante, condițiile de participare, documentele necesare și calendarul procedurilor de transfer pot fi consultate pe site-ul AJOFM Dolj sau accesând linkul 
https://www.anofm.ro/dolj/anunt-privind-declansarea-unei-proceduri-de-transfer-la-cerere-pentru-ocuparea-unor-functii-publice-de-executie-vacante-din-cadrul-ajofm-dolj/

